NHL-kausi 2013–2014

NHL-kausi 2013–2014 oli National Hockey Leaguen 96. kausi. Sen aikana 30 joukkuetta pelasi kukin 82 ottelua. Runkosarja alkoi tiistaina 1. lokakuuta 2013 ja päättyi sunnuntaina 13. huhtikuuta 2014. Liiga piti tauon 9.–25. helmikuuta 2014 Sotšin talviolympialaisten vuoksi. Pudotuspelien ensimmäiset ottelut pelattiin 16. huhtikuuta 2014. Stanley Cupin voitti Los Angeles Kings, joka kukisti finaalisarjassa New York Rangersin otteluvoitoin 4–1 ja otti seurahistoriansa toisen mestaruuden. Ensimmäisen Stanley Cupinsa Kings oli voittanut kaudella 2011–2012. 

Kauden aikana NHL:ssä otettiin käyttöön uusi konferenssijako, jossa itäiseen konferenssiin kuuluu 16 ja läntiseen konferenssiin 14 joukkuetta. Seurat on jaettu neljään divisioonaan. Muutoksen myötä Winnipeg Jets siirtyi läntiseen ja Detroit Red Wings sekä Columbus Blue Jackets muuttivat itäiseen konferenssiin. Kauden aikana kaikki joukkueet pelasivat ainakin kerran kullakin 30 areenalla.

1. tammikuuta 2014 pelatussa Talviklassikko-ottelussa tehtiin NHL-pelien katsojaennätys Detroit Red Wingsin kohdatessa Toronto Maple Leafsin Michigan Stadiumilla. Tapahtuma keräsi kaikkiaan 105 491 katsojaa. Voittomaalikilpailussa ratkenneen ottelun voitti Toronto Maple Leafs luvuin 3–2. Joulukuussa 2010 samaisella Michigan Stadiumilla pelatussa Michiganin ja  Michigan Staten välisessä yliopistosarjan ottelussa katsojamääräksi ilmoitettiin 113 411. NHL-pelien aiempi katsojaennätys oli vuodelta 2008, jolloin Talviklassikko-ottelua seurasi 71 217 katsojaa. 

Runkosarjan pistepörssin ja Art Ross Trophyn voitti Pittsburgh Penguinsia edustanut Sidney Crosby. Hän keräsi 80 ottelussa yhteensä 104 tehopistettä, joista 36 oli maaleja ja 68 syöttöpisteitä. Lisäksi Crosby sai uransa toisen Hart Memorial Trophyn ja kolmannen Ted Lindsay Awardin. Parhaalle tulokkaalle jaettava Calder Memorial Trophy myönnettiin Colorado Avalanchea edustaneelle Nathan MacKinnonille. Norris Trophyn sai puolestaan Chicago Blackhawks -puolustaja Duncan Keith, joka oli voittanut palkinnon edellisen ja ensimmäisen kerran kaudella 2009–2010. Vezina Trophy annettiin Boston Bruins -maalivahti Tuukka Raskille, josta tuli toinen Vezina-palkinnon voittanut suomalainen. Miikka Kiprusoff oli saanut palkinnon kaudella 2005–2006.

Pudotuspelien pistepörssin voittaja oli Los Angeles Kingsin Anže Kopitar. Kopitar teki 26 pudotuspeliottelussa 26 tehopistettä, joista 5 oli maaleja ja 21 syöttöpisteitä. Conn Smythe Trophyn sai Kings-laitahyökkääjä Justin Williams, joka keräsi pudotuspeleissä 25 tehopistettä.

 Konferenssijako 

Läntinen konferenssi
 Pacific-divisioona Central-divisioona Anaheim Ducks  Chicago Blackhawks Calgary Flames  Colorado Avalanche Edmonton Oilers  Dallas Stars Los Angeles Kings  Minnesota Wild Phoenix Coyotes  Nashville Predators San Jose Sharks  St. Louis Blues Vancouver Canucks  Winnipeg Jets

Itäinen konferenssi
 Metropolitan-divisioona Atlantic-divisioona Carolina Hurricanes  Boston Bruins Columbus Blue Jackets  Buffalo Sabres New Jersey Devils  Detroit Red Wings New York Islanders  Florida Panthers New York Rangers  Montreal Canadiens Philadelphia Flyers  Ottawa Senators Pittsburgh Penguins  Tampa Bay Lightning Washington Capitals  Toronto Maple Leafs

 Runkosarja 
 Itäinen konfenrenssi 

 Atlantic-divisioona 

Boston Bruins voitti NHL:n runkosarjan ensimmäisen kerran sitten kauden 1989–1990, jolloin oli tullut seuran historian ensimmäinen runkosarjavoitto. Bruinsin lisäksi Atlantic-divisioonasta pudotuspeleihin selviytyivät Tampa Bay Lightning, Montreal Canadiens ja Detroit Red Wings.

 Metropolitan-divisioona 

Divisioonavoittaja Pittsburgh Penguinsin ohella Metropolitan-divisioonasta pudotuspeleihin pääsivät New York Rangers, Philadelphia Flyers ja Columbus Blue Jackets.

 Läntinen konfenrenssi 

 Central-divisioona 

Central-divisioonasta pudotuspeleihin ylsivät divisioonan voittaneen Colorado Avalanchen lisäksi St. Louis Blues, Chicago Blackhawks, Minnesota Wild sekä Dallas Stars.

 Pacific-divisioona 

Pacific-divisioonasta pudotuspeleihin selviytyivät läntisen konferenssin voittaneen Anaheim Ducksin ohella San Jose Sharks ja Los Angeles Kings.

 Pelaajatilastot 

 Runkosarjan pistepörssi 

Lyhenteiden selitys: O = pelatut ottelut, M = maalit, S = syötöt, Pist. = pisteet, ± = plus-miinus, RM = rangaistusminuutit
 Pelaaja Joukkue O M S Pist. ± RM  Pittsburgh Penguins  80  36  68  104  +18  46  Anaheim Ducks  77  31  56  87  +28  31  Philadelphia Flyers  82  28  58  86  +7  46  Dallas Stars  80  37  47  84  +16  18  Anaheim Ducks  81  43  39  82  +32  65  Toronto Maple Leafs  82  37  43  80  −5  27  Edmonton Oilers  75  27  53  80  −15  44  Washington Capitals  78  51  28  79  −35  48  San Jose Sharks  82  41  38  79  +23  32  Dallas Stars  81  34  45  79  +21  64

 Maalivahtien tilastot 

Lyhenteiden selitys: O = pelatut ottelut, Min. = peliminuutit, V = voitot, H = häviöt, Jatk. = häviöt jatkoajalla tai voittomaalikilpailussa, PM = päästetyt maalit, NP = nollapelit, T% = torjuntaprosentti, PMK = päästettyjen maalien keskiarvo.
 Pelaaja Joukkue O Min. V H Jatk. PM NP T% PMK  Minnesota Wild  29  1667.40  18  7  3  46  3  0,933  1,65  St. Louis Blues  31  1624.19  18  6  2  53  4  0,922  1,96  New Jersey Devils  45  2679.54  16  15  12  88  3  0,921  1,97  Boston Bruins  58  3386.27  36  15  6  115  7  0,930  2,04  Los Angeles Kings  49  2904.26  27  17  4  100  6  0,915  2,07  Boston Bruins  27  1510.49  17  4  3  53  2  0,925  2,10  Tampa Bay Lightning  63  3586.21  37  14  7  133  5  0,924  2,23  Washington/St. Louis  52  2938.35  29  13  7  110  5  0,921  2,25  Chicago Blackhawks  59  3395.01  32  16  10  128  2  0,917  2,26  Anaheim Ducks  28  1569.26  20  5  0  60  0  0,923  2,29

 Pudotuspelit 

Lyhenne VK tarkoittaa villin kortin joukkuetta. A1 on Atlantic-divisioonan voittaja, P2 Pacific-divisioonassa toiseksi sijoittunut joukkue ja niin edelleen. 

Jokaisesta divisioonasta pudotuspeleihin pääsi kolme parasta seuraa. Lisäksi molemmista konferensseista pudotuspeleihin otettiin runkosarjapisteiden perusteella kaksi seuraavaksi parasta joukkuetta. Näitä neljää kutsuttiin villin kortin joukkueiksi. Ensimmäisellä pudotuspelikierroksella konferenssin runkosarjan voittanut seura kohtasi vähiten pisteitä keränneen villin kortin joukkueen. Konferenssissa toiseksi eniten pisteitä kerännyt divisioonavoittaja puolestaan pelasi toiseksi vähiten pisteitä kerännyttä villin kortin joukkuetta vastaan. Ensimmäisellä pudotuspelikierroksella toisensa kohtasivat myös omassa divisioonassaan toiseksi ja kolmanneksi sijoittuneet seurat.

Ensimmäisellä kierroksella Los Angeles Kings voitti San Jose Sharksia vastaan pelaamansa ottelusarjan vaikka hävisi sarjan kolme ensimmäistä peliä. NHL:n historiassa vastaavaan saavutukseen oli ylletty vain kolmesti aiemmin. Toronto Maple Leafs voitti ottelusarjansa kolmen ensimmäisen pelin häviämisestä huolimatta 1942, New York Islanders 1975 ja Philadelphia Flyers 2010. Mike Richards ja Jeff Carter pelasivat Flyersissa 2010 ja Kingsissä 2014. Näin ollen heistä tuli ensimmäiset pelaajat, jotka ovat olleet kaksi kertaa mukana 0–3-tappioasemasta ottelusarjan voittoon edenneessä NHL-joukkueessa.

 Pudotuspelien pistepörssi 
Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
 Pelaaja Joukkue O M S Pist. RM Anže Kopitar  Los Angeles Kings  26  5  21  26  14 Jeff Carter  Los Angeles Kings  26  10  15  25  4 Justin Williams  Los Angeles Kings  26  9  16  25  35 Marián Gáborík  Los Angeles Kings  26  14  8  22  6 Patrick Kane  Chicago Blackhawks  19  8  12  20  8 Drew Doughty  Los Angeles Kings  26  5  13  18  30 Jonathan Toews  Chicago Blackhawks  19  9  8  17  8 Ryan McDonagh  New York Rangers  25  4  13  17  8 Brandon Saad  Chicago Blackhawks  19  6  10  16  6 Martin St. Louis  New York Rangers  25  8  7  15  2

 Palkinnot 

 Stanley Cup:   Los Angeles Kings  Presidents’ Trophy:   Boston Bruins  Prince of Wales Trophy:   New York Rangers  Clarence S. Campbell Bowl:   Los Angeles Kings  Art Ross Trophy:   Sidney Crosby, Pittsburgh Penguins  Bill Masterton Memorial Trophy:   Dominic Moore, New York Rangers  Calder Memorial Trophy:   Nathan MacKinnon, Colorado Avalanche  Conn Smythe Trophy:   Justin Williams, Los Angeles Kings  Frank J. Selke Trophy:   Patrice Bergeron, Boston Bruins  Hart Memorial Trophy:   Sidney Crosby, Pittsburgh Penguins  Jack Adams Award:   Patrick Roy, Colorado Avalanche  James Norris Memorial Trophy:   Duncan Keith, Chicago Blackhawks  King Clancy Memorial Trophy:   Andrew Ference, Edmonton Oilers  Lady Byng Memorial Trophy:   Ryan O’Reilly, Colorado Avalanche  Ted Lindsay Award:   Sidney Crosby, Pittsburgh Penguins  Mark Messier Leadership Award:   Dustin Brown, Los Angeles Kings  Maurice ”Rocket” Richard Trophy:   Aleksandr Ovetškin, Washington Capitals  Vezina Trophy:   Tuukka Rask, Boston Bruins  William M. Jennings Trophy:   Jonathan Quick, Los Angeles Kings 

 Tähdistökentälliset 

 Ykköstähtikenttä    Pelipaikka    Kakkostähtikenttä  Tuukka Rask, Boston Bruins maalivahti  Semjon Varlamov, Colorado Avalanche  Duncan Keith, Chicago Blackhawks puolustaja  Shea Weber, Nashville Predators  Zdeno Chára, Boston Bruins puolustaja  Alex Pietrangelo, St. Louis Blues  Sidney Crosby, Pittsburgh Penguins keskushyökkääjä  Ryan Getzlaf, Anaheim Ducks  Jamie Benn, Dallas Stars vasen laitahyökkääjä   Joe Pavelski, San Jose Sharks  Corey Perry, Anaheim Ducks oikea laitahyökkääjä  Aleksandr Ovetškin, Washington Capitals

 Suomalaiset pelaajat 

 Kenttäpelaajat 
Valtteri Filppula, LightningMikko Koivu, WildJussi Jokinen, PenguinsOlli Jokinen, JetsAleksander Barkov, PanthersMikael Granlund, WildSaku Koivu, DucksTeemu Selänne, DucksKimmo Timonen, FlyersLauri Korpikoski, CoyotesOlli Määttä, PenguinsSean Bergenheim, PanthersSami Vatanen, DucksTuomo Ruutu, DevilsSami Salo, LightningVille Leino, SabresErik Haula, WildJesse Joensuu, OilersRasmus Ristolainen, SabresJoonas Nättinen, CanadiensMarkus Granlund, FlamesTeemu Pulkkinen, Red WingsTeuvo Teräväinen, Blackhawks

 Maalivahdit 
Antti Niemi, SharksKari Lehtonen, StarsTuukka Rask, BruinsKarri Rämö, FlamesNiklas Bäckström, WildAntti Raanta, BlackhawksPekka Rinne, PredatorsJoni Ortio, FlamesSami Aittokallio, Avalanche

 Katso myös 
 NHL:n varaustilaisuus 2013

 Lähteet 

Luokka:NHL-kaudet
Luokka:Jääkiekkosarjojen kausi 2013–2014
Luokka:Seulonnan keskeiset artikkelit